
Edelény város helyi választási bizottsága

(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)


Száma: E/3269-39/2024.
Edelény Város Helyi Választási Bizottsága
39/2024. (V.6.) 

HATÁROZATA

Edelény Város Helyi Választási Bizottsága a választási eljárásról szóló 2013. évi XXXVI. törvény 318. § (1) bekezdésében biztosított hatáskörében eljárva települési nemzetiségi önkormányzati jelölt nyilvántartásba vétele tárgyában 3 igen 0 nem szavazattal meghozta a következő határozatot: 
Edelény Város Helyi Választási Bizottsága a választási eljárásról szóló 2013. évi XXXVI. törvény (a továbbiakban: Ve.) 132. §-a és 318.§ (1) bekezdése alapján GLONCZI SZABINA IBOLYA 3841 Aszaló, Bécsi út 83. szám alatti lakost, a 2024. június 9. napjára kitűzött roma települési nemzetiségi önkormányzati képviselők 2024. évi általános választásán a ROMAJÓ ORSZÁGOS EGYESÜLET jelölő szervezet jelöltjeként Edelény településen nyilvántartásba veszi.
Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a https://edeleny.hu/ megnevezésű honlapján. 
A határozat ellen az ügyben érintett természetes és jogi személy, jogi személyiség nélküli szervezet – jogszabálysértésre hivatkozással – írásban fellebbezést nyújthat be a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). A fellebbezést Edelény Város Helyi Választási Bizottságánál (3780 Edelény, István király útja 52.; e-mail: jegyzo@edeleny.hu) kell előterjeszteni. 
A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon – azaz 2024. május 9-én - 16.00 óráig megérkezzen Edelény Város Helyi Választási Bizottságához. A határidő jogvesztő.

A fellebbezésnek tartalmaznia kell:

a) a kérelem Ve. 223. § (3) bekezdése szerinti alapjait, 
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságot igazoló igazolványának típusát és számát, vagy jelölő szervezet vagy más szervezet esetén a bírósági nyilvántartásba-vételi számát.
A fellebbezés tartalmazhatja benyújtójának elektronikus levélcímét, vagy postai értesítési címét.
A fellebbezés illetékmentes.
I n d o k o l á s
A Nemzeti Választási Bizottság 2024. március 12. napján meghozott 8/2024. határozatával (a továbbiakban: NVB határozat) a nemzetiségi önkormányzati képviselők 2024. évi általános választását és egyben a roma nemzetiség esetében a települési nemzetiségi önkormányzati képviselők választását 2024. június 9. napjára tűzte ki. 
A nemzetiségek jogairól szóló 2011. évi CLXXIX. törvény (a továbbiakban: Nektv.) 59.§ (1) bekezdése alapján a települési nemzetiségi önkormányzati képviselő jelöléséhez a nemzetiségi névjegyzékben a választás kitűzésének napján szereplő választópolgárok öt százalékának, de legalább öt választópolgárnak az ajánlása szükséges.
Az NVB határozat 7. mellékletében foglaltak Edelény településen a roma nemzetiség esetében a települési nemzetiségi önkormányzati képviselő jelöléséhez 26 nemzetiségi választópolgár ajánlása szükséges.

A Ve. 124. § (1) bekezdése alapján a jelöltet az ajánlóívek átadásával kell bejelenteni a nyilvántartásba vételére illetékes választási bizottságnál.

A Ve. 124. § (1a)-(1b) bekezdésében foglaltak szerint
”(1a) A jelölt bejelentésekor a jelöltnek nyilatkoznia kell arról, hogy megfelel a jelöltekkel szemben az (1b) bekezdésben támasztott követelménynek, és arról, hogy a választói akarat befolyásolására vagy ennek megkísérlésére irányuló tevékenység folytatása céljóból külföldi támogatást vagy ebből származó vagyonelemet az adott választás vonatkozásában nem használ fel. A választási bizottság azt a jelöltet veszi nyilvántartásba, aki e nyilatkozatot megtette.

(1b) A jelöltként nyilvántartásba vételét kérő, illetve a nyilvántartásba vett jelölt a választói akarat befolyásolására vagy ennek megkísérlésére irányuló tevékenység folytatása céljából külföldi támogatást vagy ebből származó vagyoneleinet az adott választás vonatkozásában nem használhat fel. Az e bekezdésben foglaltakat jogszabálysértés gyanúja esetén az Állami Számvevőszék ellenőzi.”

A Ve. 318. § (1) bekezdése értelmében a települési nemzetiségi önkormányzati jelöltet legkésőbb a szavazást megelőző harmincnegyedik napon – azaz 2024. május 6-án 16:00 óráig - kell bejelenteni. A Ve. 132. § rendelkezése szerint az illetékes választási bizottság minden, a törvényes feltételeknek megfelelő jelöltet legkésőbb a bejelentését követő negyedik napon nyilvántartásba vesz.

A Ve. 318. § (2) bekezdés rendelkezése szerint a települési nemzetiségi önkormányzati jelöltet a helyi választási bizottság veszi nyilvántartásba. 
A jelölt Edelény Város Helyi Választási Bizottságánál (a továbbiakban: HVB) történtő bejelentésére a kiadott összes ajánlóív HVI részére történő átadásával és a jelölt Ve. 124. § (1a) bekezdésében meghatározott nyilatkozatának benyújtásával 2024. május 3. napján került sor.
A Nektv. 54.§-a alapán:
A választáson a nemzetiségi névjegyzékbe vett választópolgár választható, ha

a) a helyi önkormányzati képviselők és polgármesterek választásán választható,

b) a nemzetiségi önkormányzati képviselők megelőző két általános választásán, valamint az azokat követő időközi választásokon nem volt más nemzetiség nemzetiségi jelöltje, továbbá

c) nyilatkozatot tesz arról, hogy

ca) a nemzetiség képviseletét vállalja,

cb) a nemzetiségi közösség nyelvét beszéli, kultúráját és hagyományait ismeri.

A Ve. 317.§ (1) bekezdése szerint a jelöltnek az ajánlóív igénylésekor nyilatkoznia kell a Nektv. 54.§ c) pontjában foglaltakról. A Ve. 317.§ (2) bekezdése alapján a HVI a jelöltek nyilvántartásában ellenőrzi, hogy a jelölt megfelel a Nektv. 54.§ b) pontjában foglaltaknak. 
A HVI a Ve. 125 - 127. §-ban foglaltak figyelembevételével az ajánlásokat a Ve. 127. § (1) bekezdésében meghatározott határidőn belül ellenőrizte, és megállapította, hogy az érvényes ajánlások száma eléri a jelöltséghez szükséges számot.
A HVI a Ve. 127. § (4) bekezdésben foglaltak alapján az ajánlások ellenőrzésének eredményéről a jelölt nyilvántartásba vételére illetékes HVB-t tájékoztatta.

A fentiek alapján a HVB megállapította, hogy a ROMAJÓ ORSZÁGOS EGYESÜLET jelölő szervezet települési nemzetiségi önkormányzati jelöltje, GLONCZI SZABINA IBOLYA Edelény városban a jelölt állításához szükséges törvényes feltételeknek megfelel, így a határozat rendelkező részében foglaltak szerint a Ve. 132. §-a és 318.§ (1) bekezdése alapján nyilvántartásba vette.

A Ve. 49. § (2) bekezdése alapján “A választási bizottság a határozatát - a közérdekből nyilvános adatnak nem minősülő személyes adatok kivételével - nyilvánosságra hozza. E törvény alapján közérdekből nyilvános adat a jelölt neve, a jelölő szervezet, a médiaszolgáltató és a sajtótermék megnevezése.” A HVB a határozat nyilvánosságra hozatala tekintetében a rendelkező részben foglaltak szerint intézkedett.
A határozat a hivatkozott jogszabályi rendelkezéseken, továbbá a Ve. 44.§ (1) bekezdésén, 46. §-án, 124.§ (1)-(1b) bekezdésein, 132.§-án és a 318.§(1) bekezdésén, valamint a Nektv. 54.§-án és 59.§ (1) bekezdésén alapul. A jogorvoslatról szóló tájékoztatás a Ve. 10. § (1)-(2) bekezdésén, 221. § (1) bekezdésén, a 223. § (1) bekezdésén és a (3) bekezdés a) pontján, a 224. § (1)-(4) bekezdésén, valamint a 307/P. § (2) bekezdés c) pontján alapul.

Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes.

A HVB hatáskörét és illetékességét a Ve. 132. §-a és a 318.§ (2) bekezdése alapozza meg.
Edelény, 2024. május hó 6. nap

P.H.

Turóczi Bertalan

elnök

